[pic] | EUROPA-KOMMISSIONEN |

Bruxelles, den 20.10.2010

KOM(2010) 601 endelig

ÆNDRINGSSKRIVELSE NR. 3 TIL FORSLAGET TIL DET ALMINDELIGE BUDGET FOR 2011

OVERSIGT OVER INDTÆGTER OG UDGIFTER EFTER SEKTIONSektion III – Kommissionen

ÆNDRINGSSKRIVELSE NR. 3TIL FORSLAGET TIL DET ALMINDELIGE BUDGET FOR 2011

OVERSIGT OVER INDTÆGTER OG UDGIFTER EFTER SEKTIONSektion III – Kommissionen

Under henvisning til:

- traktaten om Den Europæiske Unions funktionsmåde, særlig artikel 314, sammenholdt med traktaten om oprettelse af Det Europæiske Atomenergifællesskab, særlig artikel 106A

- Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget[1], særlig artikel 37,

- forslag til Den Europæiske Unions almindelige budget for regnskabsåret 2011, forelagt af Kommissionen den 15. juni 2010,

- forslag til ændringsskrivelse nr. 1/2011[2],

- forslag til ændringsskrivelse nr. 2/2011[3],

forelægger Europa-Kommissionen hermed budgetmyndigheden ændringsskrivelse nr. 3 til budgetforslaget for 2011 på grundlag af nedenstående begrundelse.

ÆNDRINGER I OVERSIGTEN OVER INDTÆGTER OG UDGIFTER EFTER SEKTION

Ændringerne af oversigten over indtægter og udgifter efter sektion kan ses på EUR-Lex (http://eur-lex.europa.eu/budget/www/index-en.htm). En engelsk udgave af ændringerne af denne oversigt vedlægges til orientering som et budgetbilag.

INDHOLDSFORTEGNELSE

1. Indledning 4

2. Beskyttelse og forvaltning af naturressourcer 4

2.1 Indledning 4

2.2 Oversigtstabel 4

2.3 Udgifter til EGFL (markedsrelaterede udgifter og direkte betalinger) 4

2.3.1 Samlet oversigt 4

2.3.2 Detaljerede bemærkninger 4

2.4 Internationale fiskeriaftaler 4

2.5 Ændringer i kontoplanen og anmærkningerne 4

3. Den europæiske økonomiske genopretningsplan (EERP) 4

4. Sammenfattende oversigt efter udgiftsområde i den finansielle ramme 4

1. Indledning

Ændringsskrivelse nr. 3 (ÆS 3) til forslaget til budget for 2011 (BF 2011) dækker følgende:

- ajourføring for hver enkelt budgetpost af de anslåede behov for landbrugsudgifter. Ud over ændrede markedsfaktorer tager ændringsskrivelsen også højde for de lovgivningsmæssige beslutninger, der er truffet i landbrugssektoren siden udarbejdelsen af budgetforslaget (BF) for 2011, de reviderede skøn over behovene for visse direkte betalinger såvel som alle forslag, der forventes at få virkninger i det kommende regnskabsår. Forpligtelses- og betalingsbevillingerne sænkes med 346 mio. EUR

- en ajourføring af situationen for internationale fiskeriaftaler, hvor forpligtelsesbevillingerne sænkes med 1 mio. EUR

- oprettelse af den nye konto 32 04 14 04 - Energiprojekter som hjælp til den økonomiske genopretning - Energieffektivitet og vedvarende initiativer.

2. Beskyttelse og forvaltning af naturressourcer

2.1 Indledning

Ændringsskrivelse nr. 3 sendes til budgetmyndigheden i overensstemmelse med artikel 314 i Lissabontraktaten, hvor der står, at "Kommissionen kan ændre budgetforslaget under procedurens forløb indtil indkaldelsen af det forligsudvalg, der er nævnt i stk. 5".

Ændringsskrivelsen er i lighed med budgetforslaget baseret på hele Fællesskabets behov. Det må endvidere understreges, at disse bevillinger skal betragtes som en prognose og ikke som et udgiftsmål. De faktiske udgifter vil især afhænge af de reelle markedsvilkår, den faktiske euro-/dollarkurs og takten i medlemsstaternes betalinger. Uanset hvor stort et beløb en medlemsstat er forpligtet til at betale i henhold til bestemmelserne – og inden for grænserne af den finansielle ramme – vil beløbet i henhold til retsgrundlaget blive refunderet fuldt ud.

Af hensyn til klarheden og gennemskueligheden er nogle anmærkninger blevet ajourført.

I denne ændringsskrivelse nr. 3 anslås de samlede bevillinger til udgiftsområde 2 at udgøre 59 139 mio. EUR, hvilket giver en margen på 1 199 mio. EUR i forpligtelsesbevillinger under loftet i den finansielle ramme.

Forpligtelsesbevillingerne til landbrugsudgifter (inkl. veterinære udgifter og udgifter til fiskeri under Den Europæiske Garantifond for Landbruget (EGFL)) beløber sig til 43 401 mio. EUR, hvilket er et fald på 346 mio. EUR i forhold til budgetforslaget for 2011, hvilket hovedsagelig skyldes, at de formålsbestemte indtægter er højere i 2010, og at situationen på landbrugsmarkederne er gunstig. Betalingsbevillingerne til EGFL, som reduceres med et tilsvarende beløb, vil være på i alt 43 311 mio. EUR.

Hvad angår de internationale fiskeriaftaler, foreslås der i ændringsskrivelsen en meget lille tilpasning af forpligtelsesbevillingerne, nemlig med 1 mio. EUR.

2.2 Oversigtstabel

BF 2011 | ÆS 3/2011 | Forskel |

Mio. EUR | (a) | (b) | c)= b) - a) |

FB | BB | FB | BB | FB | BB |

Loftet i den finansielle ramme | 60 338 | 60 338 | 0 |

Margen | 851,8 | 1 199,0 | +347,2 |

Samlede bevillinger, udgiftsområde 2 | 59 486,2 | 58 135,7 | 59 139,0 | 57 789,5 | -347,2 | -346,2 |

Heraf: |

Landbrugsudgifter (markedsrelaterede udgifter og direkte betalinger)[4] | 43 747,4 | 43 656,8 | 43 401,2 | 43 310,6 | -346,2 | -346,2 |

Internationalt fiskeri og havret | 154,8 | 159,4 | 153,8 | 159,4 | -1,0 | 0,0 |

2.3 Udgifter til EGFL (markedsrelaterede udgifter og direkte betalinger)

2.3.1 Samlet oversigt

Formålet med ændringsskrivelse nr. 3 er at sikre, at landbrugsbudgettet er baseret på de seneste økonomiske oplysninger og lovgivningsmæssige rammer. I september råder Kommissionen over de første indikatorer for produktionsniveauet (høsten) i 2010, som danner udgangspunkt for ethvert pålideligt overslag over budgetbehovene for 2011.

Kommissionen har ligesom tidligere nøje gennemgået sine overslag over landbrugsudgifterne for hver enkelt budgetpost. I den foreliggende ændringsskrivelse er der ikke blot taget hensyn til markedsfaktorerne, men også til de lovgivningsmæssige beslutninger, der er truffet på landbrugsområdet siden udarbejdelsen af budgetforslaget, og til de forslag, som Kommissionen har fremsat.

Bevillingerne til EGFL nedsættes med 346 mio. EUR. Det skyldes hovedsagelig faldende behov under kapitel 05 02 Interventioner på landbrugsmarkeder (-136 mio. EUR) og ændring af det beløb, der er til rådighed for EGFL i 2011 i formålsbestemte indtægter. For det første overføres de ekstra formålsbestemte indtægter, der er indkommet i 2010, og som beløber sig til 210 mio. EUR, fra 2010 til 2011. For det andet forudser Kommissionen en vis stigning i de formålsbestemte indtægter i 2011 (+ 19 mio. EUR), hvilket giver en samlet forøgelse af det beløb, der er til rådighed i formålsbestemte indtægter, på 229 mio. EUR.

Det betyder, at der i alt vil være brug for 43 401 mio. EUR i forpligtelsesbevillinger til dækning af EGFL's landbrugsudgifter, hvilket er 346 mio. EUR lavere end i budgetforslaget for 2011, og der vil således være en margen under EGFL's delloft, som nu er på 1 065 mio. EUR. Den nye margen for udgiftsområde 2 er i alt på 1 199 mio. EUR.

2.3.2 Detaljerede bemærkninger

05 02 – Interventioner på landbrugsmarkeder ( bevillinger - 365 mio. EUR )

Behov i budgetforslaget: 3 591 mio. EUR

Bevillinger, der anmodedes om i budgetforslaget: 3 491 mio. EUR

Formålsbestemte indtægter til rådighed i 2011 som anslået i budgetforslaget: 100 mio. EUR

Behov efter ændringsskrivelsen: 3 455 mio. EUR

Bevillinger, der anmodes om efter ændringsskrivelsen: 3 155 mio. EUR

Formålsbestemte indtægter til rådighed i 2011 som anslået i ændringsskrivelsen: 300 mio. EUR

De antagelser, der ligger til grund for ændringsskrivelse nr. 3, stemmer for de fleste landbrugsmarkeders vedkommende overens med den vurdering, der blev foretaget ved udarbejdelsen af BF 2011, med generelt gode udsigter for de fleste landbrugsmarkeder. Ændringerne, som foreslås i ændringsskrivelse nr. 3, er især af teknisk art, men er også udtryk for, at markedssituationen er forbedret i især to vigtige sektorer, nemlig sektorerne for korn og mejeriprodukter. Mens der i BF 2011 blev forudset højere udgifter til markedsinterventioner til fordel for kornsektoren, fremgår det af ændringsskrivelsen, at der er sket et vist fald, da de forbedrede markedsudsigter gør det muligt at reducere de offentlige lagre hurtigere end oprindelig forventet. Den positive udvikling for markederne for mejeriprodukter, som kendetegnede de forslag, der blev fremlagt med Kommissionens forslag til budget for 2011, gør sig stadig gældende, og herudover kan der på baggrund af den seneste tids markedssituation forventes mindre interventionslagre, hvilket medfører faldende efterspørgsel efter bevillinger. Samlet set falder behovet for interventionsforanstaltninger på landbrugsmarkederne med 136 mio. EUR sammenlignet med budgetforslaget. Endelig vurderes det, at der vil være yderligere 200 mio. EUR i formålsbestemte indtægter til rådighed for kapitel 05 02. De vigtigste ændringer forklares kortfattet nedenfor; en tabel indeholdende alle ændringer (på artikel-niveau) findes i slutningen af dette kapitel.

Angående kornsektoren forventes det, at EU-produktionen i 2010/11 vil finde et mere gennemsnitligt leje efter rekordhøsten i 2008/09 og den forholdsvis store produktion i 2009/10. De seneste markedsprognoser peger på fortsat stigende priser både på hjemme- og verdensmarkedet. Med hensyn til interventionsforanstaltningerne foreslås der i ændringsskrivelse nr. 3 et fald på 108 mio. EUR i forhold til BF 2011, hvilket skyldes, at udviklingen for de offentlige EU-lagre har været mere positiv. De mængder, der for øjeblikket ligger i de offentlige lagre, forventes rent faktisk at blive afviklet ved hjælp af det frie marked og ordningen til fordel for de socialt dårligst stillede.

Bevillingsbehovet til frugt og grøntsager er faldet noget (-24,2 mio. EUR) som følge af en opdatering af den faktiske gennemførelse af foranstaltningerne til fordel for producentorganisationer og situationen for de resterende betalinger til tidligere foranstaltninger, og der foreslås afsat væsentligt færre bevillinger end i BF 2011. Det foreslås således, at budgetbevillingerne til producentorganisationernes driftsfonde (budgetkonto 05 02 08 03) reduceres med 226 mio. EUR, hvoraf de 200 mio. EUR er en følge af opdateringen af indtægtsoverslagene for denne konto.

Bevillingerne til tørfoder (konto 05 02 11 01) foreslås forhøjet med +7 mio. EUR som et resultat af de seneste produktionstal.

Med hensyn til mælk og mejeriprodukter var der allerede i forbindelse med udarbejdelsen af overslagene til BF 2011 en forventning om, at den positive markedsudvikling, som startede i de sidste måneder af 2009, ville fortsætte. Udviklingen i 2010 har indtil videre bekræftet denne positive forventning, så der er ikke nogen større ændringer i forhold til BF 2011. En opdatering af prognoserne viser dog, at der kan forventes et større fald i de offentlige lagre af smør og skummetmælkspulver end oprindelig forventet. Det foreslås, at bevillingerne til interventionsforanstaltninger for skummetmælkspulver (konto 05 02 12 02) og smør/fløde (konto 05 02 12 04) nedsættes med henholdsvis 11 mio. EUR og 3 mio. EUR i forhold til BF 2011.

Det foreslås, at bevillingerne til okse- og kalvekød forhøjes med 11 mio. EUR. Denne forhøjelse skyldes især højere udgifter til eksportrefusion til kød (+8 mio. EUR) og levende dyr (+2 mio. EUR), hvilket baseres på de senest tilgængelige tal for udstedelse af eksportlicenser. Endelig er der herudover brug for et mindre beløb (+1 mio. EUR) til afvikling af nogle manglende betalinger til ekstraordinær markedsstøtte (gamle BSE-foranstaltninger).

Med henblik på artikel 05 02 15 ( Svinekød, æg og fjerkrækød, biavl og andre animalske produkter ) foreslår ændringsskrivelsen, at bevillingerne reduceres med 7 mio. EUR i forhold til BF 2011. Denne reduktion er nettoresultatet af, at Kommissionen for nylig besluttede at afsætte yderligere +8 mio. EUR til biavl, +3 mio. EUR til eksportrefusion til svinekød med henvisning til de beløb, der mangler at blive betalt i forbindelse med allerede udstedte licenser, og +1 mio. EUR til eksportrefusion til æg med henvisning til opdaterede markedsprognoser. Hertil kommer, at bevillingerne til eksportrefusion til fjerkræ ifølge de seneste markedsoplysninger kan nedsættes med -19 mio. EUR.

05 03 Direkte støtte ( bevillinger +19 mio. EUR )

Behov i budgetforslaget: 40 499 mio. EUR

Bevillinger, der anmodedes om i budgetforslaget: 39 911 mio. EUR

Formålsbestemte indtægter til rådighed i 2011 som anslået i budgetforslaget: 588 mio. EUR

Behov efter ændringsskrivelsen: 40 518 mio. EUR

Bevillinger, der anmodes om efter ændringsskrivelsen: 39 901 mio. EUR

Formålsbestemte indtægter til rådighed i 2011 som anslået i ændringsskrivelsen: 617 mio. EUR

De bevillinger, der anmodes om til dette kapitel, opjusteres med 19 mio. EUR. Denne ændring skyldes først og fremmest, at der er sket en justering af overslagene over bevillingsbehov til enkeltbetalingsordningen i Spanien. De øvrige ændringer skyldes hovedsagelig skift mellem posterne inden for kapitlet, oftest i forbindelse med særlige støtteforanstaltninger, med nulresultat.

Ændringer på artikelniveau

Nr. | Tekst | BF | ÆS | Forskel | Bemærkninger |

i mio. EUR | i mio. EUR | i mio. EUR |

Interventioner på landbrugsmarkederne |

05 02 01 | Korn | 126,1 | 18,1 | -108,0 | Brug for færre interventionsforanstaltninger p.gr.a. opdaterede markedsprognoser og dermed mindre interventionslagre. |

05 02 08 | Frugt og grønsager | Behov for færre bevillinger som følge af en analyse af de faktiske behov til producentorganisationernes driftsfonde (-26 mio. EUR), let stigende udgifter til dækning af uindfriede forpligtelser i forbindelse med tidligere foranstaltninger (+1,8 mio. EUR) og højere indtægter under konto 05 02 08 03 Producentorganisationers driftsfonde (+200 mio. EUR). |

--- Bevillinger | 915,3 | 691,1 | -224,2 |

--- Behov | 1 015,3 | 991,1 | -24,2 |

05 02 09 | Produkter henhørende under vinsektoren | 1 145,7 | 1 143,7 | -2,0 | Mindre fald i bevillingsbehovet som følge af opdaterede oplysninger om oplagring af alkohol. |

05 02 11 | Andre vegetabilske produkter/foranstaltninger | 380,9 | 388,9 | +8,0 | Yderligere behov til tørret foder (+7 mio. EUR) fastsat på grundlag af de seneste produktionstal og til POSEI-foranstaltninger (+1 mio. EUR) fastsat på grundlag af den del, der vedrører hhv. markedsforanstaltninger og direkte støtte. |

05 02 12 | Mælk og mejeriprodukter | 104,0 | 90,0 | -14,0 | Faldende behov for interventionsforanstaltninger vedrørende smør (-3 mio. EUR) og skummetmælkspulver (-11 mio. EUR) som følge af en opdatering af markedsprognoserne, der resulterer i mindre interventionslagre. |

05 02 13 | Okse- og kalvekød | 24,1 | 35,1 | +11,0 | Større behov til eksportrefusioner til okse- og kalvekød (+8 mio. EUR) og levende dyr (+2 mio. EUR) fastsat på grundlag af de nyeste tal for udstedte eksportlicenser samt en mindre stigning i bevillingerne til afvikling af uindfriede forpligtelser i forbindelse med ekstraordinære støtteforanstaltninger (+1 mio. EUR). |

05 02 15 | Svinekød, æg og fjerkrækød, biavl og andre animalske produkter | 124,0 | 117,0 | -7,0 | Større behov til foranstaltninger til fordel for biavl (+8 mio. EUR), manglende betalinger til eksportrefusioner til svinekød (+3 mio. EUR) og eksportrestitutioner til æg (+1 mio. EUR). Mindre behov til eksportrestitutioner til fjerkrækød (-19 mio. EUR). |

Direkte støtte |

05 03 01 | Afkoblet direkte støtte | Behovene til enkeltbetalingsordningen ændres med -3 mio. EUR på grund af et fald i UK (skifte til konto 05 03 02 36 - Særlige typer landbrug) og en stigning i Spanien (ændring af antagelsen om underudnyttelse). Den generelle arealbetalingsordning (SAPS) reduceres med -31 mio. EUR på grund af skift vedrørende Ungarn (til konto 05 03 01 05 – Særlig støtte art. 68) og Slovakiet (til konto 05 03 01 03 – Særskilt sukkerstøtte). Endelig er der en ændring i de formålsbestemte indtægter vedrørende enkeltbetalingsordningen på 29 mio. EUR. |

--- Bevillinger | 36 489,0 | 36 454,0 | -35,0 |

--- Behov | 37 077,0 | 37 071,0 | -6,0 |

05 03 02 | Anden direkte støtte | 3 422,0 | 3 447,0 | +25,0 | Mindre udsving med efterfølgende stigninger og fald skyldes: - skift mellem konti: 05 03 02 36 (særlige typer landbrug) og 05 03 02 44 (særlig støtte – art. 68) - ændring af antagelsen om underudnyttelse: 05 03 02 05 (frø); 05 03 02 39 (supplerende betaling til sukker); 05 03 02 43 (betaling til bærfrugt). - POSEI-kontiene (05 03 02 - 50 og 05 03 02 52) er ændret som følge af nye oplysninger i de planer, som medlemsstaterne har indberettet. |

2.4 Internationale fiskeriaftaler

Kommissionen har gennemgået de senest foreliggende oplysninger om fiskeriaftaler og foreslår, at forpligtelsesbevillingerne til artikel 11 03 01 nedsættes med 1 mio. EUR (ændret skøn over supplerende fangster).

2.5 Ændringer i kontoplanen og anmærkningerne

Anmærkningerne til de følgende kapitler, artikler og konti er blevet ajourført (forklaring i parentes).

Kapitel 05 02 – Interventioner på landbrugsmarkeder (tal for formålsbestemte indtægter)

Konto 05 02 16 01 - Sukkeromstruktureringsfond (tal for formålsbestemte indtægter)

Kapitel 05 03 – Direkte støtte (tal for formålsbestemte indtægter)

Kapitel 6 7 0 1 – Regnskabsafslutning inden for EGFL – formålsbestemte indtægter (tal for formålsbestemte indtægter)

Kapitel 6 7 0 2 – EGFL: beløb inkasseret som følge af uregelmæssigheder – formålsbestemte indtægter (tal for formålsbestemte indtægter)

Kapitel 6 7 0 3 – Tillægsafgift for mælkeproducenter – formålsbestemte indtægter (tal for formålsbestemte indtægter)

Kapitel 6 8 0 1 – Midlertidige omstruktureringsafgifter – formålsbestemte indtægter (tal for formålsbestemte indtægter)

3. Den europæiske økonomiske genopretningsplan (EERP)

I maj 2010 fremlagde Kommissionen forslag om ændring af forordning (EF) nr. 663/2009 med henblik på at gøre det muligt at anvende de midler under kapitel II i EERP-forordningen, som der ikke er indgået forpligtelser for, til oprettelse af et målrettet finansieringsinstrument til støtte for energieffektivitet og vedvarende initiativer.

Dette finansieringsinstrument skal støtte udviklingen af solide projekter vedrørende energieffektivitet og vedvarende energi og gøre det lettere at finansiere investeringer i energieffektivitet og vedvarende energi, særlig i byområder. For at fremme et stort antal decentraliserede investeringer vil modtagerne være kommunale, lokale og regionale offentlige myndigheder. I henhold til EERP-forordningen bør faciliteten være begrænset til finansiering af foranstaltninger, der har en hurtig, målelig og væsentlig effekt for den økonomiske genopretning i EU, energiforsyningssikkerheden og reduktionen af drivhusgasemissioner.

Dette forslag er helt i overensstemmelse med den erklæring fra Kommissionen, der henvises til i EERP-forordningens syvende betragtning, i henhold til hvilken Kommissionen agter at foreslå foranstaltninger, der gør det muligt at omfordele midler, for hvilke der ikke er indgået forpligtelser, til finansiering af projekter inden for energieffektivitet og energi fra vedvarende energikilder.

Forslaget om ændring af forordningen er for øjeblikket ved at blive behandlet i Europa-Parlamentet og Rådet.

Kommissionen foreslår derfor, at der oprettes en ny konto 32 04 14 04 - Energiprojekter som hjælp til den økonomiske genopretning - Energieffektivitet og vedvarende initiativer. Kontoen oprettes under det nye afsnit 32 "Energi". I ændringsbudget 10/2010 foreslås den samme konto oprettet i afsnit 6 "Energi og Transport" som konto 06 04 14 04.

4. Sammenfattende oversigt efter udgiftsområde i den finansielle ramme

Finansiel ramme 2010 Udgiftsområde/underudgiftsområde | Finansiel ramme 2011 | Budgetforslag 2011 + ÆS 1-2/2011 | ÆS 3/2011 | Budgetforslag 2011 + ÆS 1-3/2011 |

|FB |BB |FB |BB |FB |BB |FB |BB | | 1. BÆREDYGTIG VÆKST | | | | | | | | | | 1a. Konkurrenceevne for vækst og beskæftigelse |12 987 000 000 | |13 438 076 270 |12 110 938 170 | | |13 438 076 270 |12 110 938 170 | |1b. Samhørighed for vækst og beskæftigelse |50 987 000 000 | |50 970 093 784 |42 540 796 740 | | |50 970 093 784 |42 540 796 740 | | I alt | 63 974 000 000 | |64 408 170 054 |54 651 734 910 | | |64 408 170 054 |54 651 734 910 | | Margen[5]

| | |65 829 946 | | | |65 829 946 | | | 2. BESKYTTELSE OG FORVALTNING AF NATURRESSOURCER | | | | | | | | | |Heraf markedsrelaterede udgifter og direkte betalinger |47 617 000 000 | |43 747 401 900 |43 656 761 358 | -346 200 000 | -346 200 000 |43 401 201 900 |43 310 561 358 | | I alt | 60 338 000 000 | |59 486 248 389 |58 135 685 296 |-347 200 000 |-346 200 000 |59 139 048 389 |57 789 485 296 | | Margen | | |851 751 611 | | | |1 198 351 611 | | | 3. UNIONSBORGERSKAB, FRIHED, SIKKERHED OG RETLIGE ANLIGGENDER | | | | | | | | | |3a. Frihed, sikkerhed og retlige anliggender |1 206 000 000 | |1 135 252 740 |853 125 740 | | |1 135 804 740 |853 125 740 | |3b. Unionsborgerskab |683 000 000 | |667 817 000 |638 979 000 | | |667 817 000 |638 979 000 | | I alt | 1 889 000 000 | |1 803 069 740 |1 492 104 740 | | |1 803 621 740 |1 492 104 740 | | Margen | | |85 378 260 | | | |85 378 260 | | | 4. EU SOM GLOBAL AKTØR[6]

|8 430 000 000 | | 8 613 529 377 |7 601 763 867 | | | 8 613 529 377 |7 601 763 867 | | Margen | | | 70 330 623 | | | | 70 330 623 | | | 5. ADMINISTRATION[7]

|8 334 000 000 | |8 289 835 688 |8 290 890 688 | | |8 289 835 688 |8 290 890 688 | | Margen | | | 126 164 312 | | | | 126 164 312 | | | I alt | 142 965 000 000 |134 280 000 000 |142 601 405 248 |130 172 179 501 |-347 200 000 |-346 200 000 |142 254 205 248 |129 825 979 501 | | Margen | | |1 199 454 752 |4 392 820 499 | | |1 546 654 752 |4 739 020 499 | |

[1] EFT L 248 af 16.9.2002, s. 1.

[2] SEK(2010) 1064.

[3] SEK(2010) 1199.

[4] Udgifter under Den Europæiske Garantifond for Landbruget (EGFL), herunder 30 mio. EUR under afsnit 11, Fiskeri og maritime anliggender, og 342,9 mio. EUR under afsnit 17, Sundhed og forbrugerbeskyttelse.

[5] Den Europæiske Fond for Tilpasning til Globaliseringen (EGF) er ikke medregnet i beregningen af margenen under udgiftsområde 1a (500 mio. EUR).

[6] I 2011-margenen under udgiftsområde 4 er ikke medregnet bevillingerne til nødhjælpsreserven (253,9 mio. EUR).

[7] Ved beregningen af margenen under udgiftsområde 5 er der taget hensyn til fodnote (1) i den finansielle ramme 2007-2013 med et beløb på 82 mio. EUR for personalets bidrag til pensionsordningen.